Document ID: /roh_data/filtered/fineweb-2-filterrobots_roh.jsonl.gz/28727

Gea a la lescha da CO2 ed a la lescha da Covid-19. E Na a la lescha per cumbatter il terrorissem. Las decisiuns sajan mintgamai stadas cleras.
Gea, Gea e Na – mintgamai cler
Bunamain unanimamain ha PVL decis a la radunanza la parola Gea per la lescha da CO2. Quella pussibiliteschia da far in pass impurtant direcziun protecziun dal clima, ha la partida annunzià. Quella rinforzia l'economia sco er la mastergnanza e dettia impuls fairs, pertge ina gronda part da las taxas da CO2 giaja enavos a la populaziun.
In cler Gea hai er dà per la lescha da Covid-19. Ord vista da la PVL furma quella la basa per las mesiras durant la pandemia, sajan quai talas che pertutgan la sanadad u l'economia. Cun la lescha da Covid-19 possian ins segirar il sustegn per interpresas pertutgadas.
In cler Na ha la PVL decis pertutgant la lescha anti-terror. Quella attatgia il stadi da dretg sco er valurs liberalas, hai num. Formulaziuns che na sajan betg cleras e nettas avrian la porta interpretaziuns arbitraras.
Parolas gia decididas
Las parolas per ils ulteriurs projects da votaziun avevan delegadas e delegads gia decis il favrer: Gea a l'iniziativa per aua da baiver netta e libertad da votar per l'iniziativa da pesticids.